Био је део данског олимпијског тима на ЛОИ 2016. у Рију, а на својим првим Олимпијским играма у каријери се такмичио у две дисциплине. Прво је у квалификацијама трке на 400 слободно заузео 20. место, а потом на 1500 метара био на укупно 18. позицији. Ни у једној од трка није успео да се пласира у финале. Након Игара у Рију по први пут је наступио на Светском првенству у малим базенима, које је средином децембра 2016. одржано у Виндзору, а где је заузео високо четврто место у финалу трке на 1500 слободно.